**დოქტორანტურაში მისაღები საუბრის ტესტის მოკლე აღწერა**

**და შეფასების კრიტერიუმები**

მოდელად აღებულია ინგლისური ენის დონის შეფასებისათვის არსებული საერთაშორისო ტესტი – International English Language Testing System (IELTS).

საუბრის ტესტისამი ნაწილისგან შედგება და გრძელდება 11 წუთიდან 14 წუთამდე:

**ნაწილი 1**

სტუდენტი პასუხობს მის პიროვნებასთან, საქმიანობასთან, წარსულ გამოცდილებასთან დაკავშირებულ შეკითხვებს (4-5 წუთი; კითხვა-პასუხის რეჟიმი);

**ნაწილი 2**

მოკლე პრეზენტაცია (1-2 წუთი) გარკვეულ თემაზე, რომელიც მოცემულია საგამოცდო ბარათზე. ბარათზე ასევე მოცემულია რამდენიმე დამხმარე შენიშვნა, რაც კანდიდატს ეხმარება პრეზენტაციის ფოკუსირებაში. პრეზენტაციის დასრულებისას გამომცდელი კანდიდატს დამატებით აძლევს თემასთან დაკავშირებულ ერთ-ორ შეკითხვას. ეს ნაწილი არ უნდა აღემატებოდეს 3-4 წუთს;

**ნაწილი 3**

ბოლო 4-5 წუთი დაეთმობა გამომცდელის შეკითხვაზე გავრცობილი პასუხის გაცემას და გამომცდელთან დისკუსიას მოცემულ თემაზე.

საუბარი ფასდება შემდეგი კრიტერიუმების მიხედვით:

1. **მეტყველების ბმულობა და კოჰერენტულობა:** შინაარსი,

 საკითხთა ლოგიკური დაკავშირება, მსჯელობის უნარი 0 - 9 ქულა

2. **ლექსიკური რესურსი:** ლექსიკის მრავალფეროვნება,

 სისწორე, ადეკვატურობა 0 - 9 ქულა

3. **გრამატიკული სპექტრი და სისწორე:** გრამატიკული

 სტრუქტურების მრავალფეროვნება, სისწორე, წინადადებების

 სტრუქტურული მრავალფეროვნება 0- 9 ქულა

4. **წარმოთქმა:** ბგერების სისწორე, მახვილი, ინტონაცია და რიტმი.

 რამდენად გასაგებია მსმენელისთვის კანდიდატის მეტყველება 0- 9 ქულა

თითეულ კომპონენტში მიღებული შეფასება 0-9 ჯამდება და იყოფა 4-ზე. მიღებული ქულა იქნება 0- 9.

უფრო დეტალური აღწერა შეფასების კრიტერიუმების და რუბრიკების მიხედვით იხილეთ დანართში 2.



მოცემული ელექტრონული მისამართების საშუალებით შეგიძლიათ უფრო დაწვრილებითი ინფორმაცია მიიღოთ იმ საერთაშორისო გამოცდის შესახებ, რის მიხედვითაც არის შედგენილი ჩვენი საგამოცდო ტესტი. აგრეთვე მითითებული ვებგვერდები შემოგთავაზებთ გამოცდისათვის მოსამზადებელ მასალას.

* http://www.examenglish.com/IELTS/index.php
* http://www.esolcourses.com/revision/ielts.html